ચકલાસી પોલીસ નાઈટ પેટ્રોલીંગમાં નીકળી હતી. આ દરમ્યાન માહિતી મળેલ કે ચકલાસીના જાદવપુરામાં મહેશભાઈ ગોરધનભાઈ જાદવના ઘર આગળ ચાર્જેબલ બેટરીના લાઈટના અજવાળે કેટલાક લોકો જુગાર રમે છે. જેથી પોલીસે રાત્રે દરોડો પાડી જુગાર રમતા નજીરભાઈ ઈબ્રાહીમભાઈ વ્હોરા, દિલીપભાઈ જશભાઈ સોની, ફરીદભાઈ અબ્દુલ રસીદ શેખ, સિકંદરખાન ઐયુબખાન પઠાણ, મનોજભાઈ જગદીશભાઈ દરજી, પિયુષભાઈ ઓમ પ્રકાશ પંડિત, ઈશ્વરભાઈ બાબુભાઈ ગોહિલ, ઉમેશભાઈ ઓઘવભાઈ કપુરીયા તથા ઈમરાન અસગરભાઈ કુરેશી (તમામ રે. નડિયાદ) ને ઝડપી પાડ્યા હતા. પોલીસે સ્થળ પરથી પત્તા પાના જુગાર રમવાના સાધનો, દાવ ઉપરથી રૂા. ૨૮૫૦ તથા અંગ જડતીમાં રૂા. ૧૭૩૬૦ મળી કુલ રૂા. ૨૦૨૧૦ રોકડ કબજે કર્યા હતા. આ બનાવ અંગે ચકલાસી પોલીસે જુગારધારા હેઠળ કાયદેસર કાર્યવાહી હાથ ધરી છે.